ai4bharat/Pralekha huggingface dataset:
|
பிரதமர் அலுவலகம்
|
15-வது ஜி-20 தலைவர்கள் உச்சி மாநாடு
- பிரதமர் திரு.நரேந்திர மோடி, சவூதி அரேபியா நவம்பர் 21-22 தேதிகளில் மெய்நிகர் வடிவில் கூட்டிய 15-வது ஜி-20 உச்சி மாநாட்டில் கலந்து கொண்டார். ஜி-20 உச்சி மாநாட்டின் இரண்டாம் நாள் கூட்டம், உள்ளடக்கிய, நிலைத்த, விரிதிறன் கொண்ட எதிர்காலம் குறித்ததாகவும், அதன் துணை நிகழ்ச்சி, புவிக் கோளத்தை பாதுகாத்தல் என்பது பற்றியும் அமைந்திருந்தது.
- பிரதமர் தமது உரையில், கோவிட் பெருந்தொற்றுக்கு பிந்தைய உலகில் உள்ளடக்கிய, நிலைத்த, விரிதிறன் கொண்ட மீட்பு முயற்சிகளுக்கு, செயல்திறன் மிக்க உலக அளவிலான நிர்வாகம் அவசியம் என வலியுறுத்தினார். சிறந்த நிர்வாகத்தில், முன்னேற்றத்தின் மூலம் சீர்திருத்தப்பட்ட பன்னோக்கியல், பன்னோக்கு நிறுவனங்களின் நடைமுறைகள் ஆகியவை தற்போதைய அவசியம் என அவர் தெரிவித்தார்.
- அனைவரையும் அரவணைத்தல் என்பதில் நிலைத்த வளர்ச்சி இலக்குகளுக்கான 2030 செயல்திட்டத்தின் முக்கியத்துவத்தை பிரதமர் மேலும் வலியுறுத்தினார். ‘ சீர்திருத்தம்-செயல்படுதல்-மாறுதல்’ என்னும் அதே கொள்கையை இந்தியா பின்பற்றி வருவதாகத் தெரிவித்த அவர், உள்ளீடான வளர்ச்சி முயற்சிகளை தொடர்ந்து முன்னெடுத்துச் செல்வதாக கூறினார்.
- கோவிட்-19 தொற்று காரணமாக மாறி வரும் சூழலில், இந்தியா ‘ தன்னிறைவு இந்தியா’ என்னும் முன்முயற்சியைப் பின்பற்றி வருவதாக அவர் கூறினார். இந்த நோக்கத்தை பின்பற்றி, திறன் மற்றும் நம்பகத்தன்மை அடிப்படையில், உலக பொருளாதாரம் மற்றும் உலக விநியோக சங்கிலியில், நம்பகமான முக்கிய தூணாக இந்தியா மாறும் என்று அவர் தெரிவித்தார். சர்வதேச சூரிய சக்தி கூட்டணி மற்றும் இயற்கை பேரிடர் கட்டமைப்புக்கான கூட்டணி போன்ற நிறுவனங்களை உலக அளவில் உருவாக்கும் முன்முயற்சியை இந்தியா எடுத்துள்ளது.
- ‘’ புவிக்கோளத்தை பாதுகாத்தல்’’ என்ற துணை அமர்வில், பிரதமரின் பதிவு செய்யப்பட்ட உரை வெளியிடப்பட்டது. அதில், ஒருங்கிணைந்த, விரிவான, முழுமையான முறையில், பருவநிலை மாற்றத்தை எதிர்த்து போராடுவது அவசியம் என அவர் வலியுறுத்தினார். இந்தியா, பாரிஸ் ஒப்பந்த இலக்குகளை அடைவதில் மட்டுமல்லாமல், அவற்றை விஞ்சும் அளவுக்கு செயல்படும் என்று அவர் கூறினார். சுற்றுச்சூழலுக்கு இணக்கமாக வாழுதல், பாரம்பரிய நெறிமுறைகளைக் கடைப்பிடித்தல் ஆகிவற்றால் இந்தியா ஈர்க்கப்பட்டுள்ளதாக அவர் குறிப்பிட்டார். குறைந்த அளவு கார்பன் உமிழ்வு மற்றும் பருவநிலை நெகிழ்திறன் மேம்பாட்டு முறைகளை இந்தியா பின்பற்றுவதாகவும் அவர் தெரிவித்தார். மனித நேய முன்னேற்றத்துக்கு, ஒவ்வொருவரும் முன்னேற வேண்டும் என்று குறிப்பிட்ட அவர், தொழிலாளர்களை வெறும் உற்பத்தி அம்சத்தில் மட்டும் பார்க்கக்கூடாது என்றார். இதற்கு பதிலாக, ஒவ்வொரு தொழிலாளரின் கண்ணியம் குறித்து நாம் கவனம் செலுத்த வேண்டும் என அவர் கேட்டுக் கொண்டார். இந்த அணுகுமுறையே, நமது புவிக் கோளத்தை பாதுகாப்பதற்கு மிகச்சிறந்த உத்தரவாதமாக இருக்கும் என அவர் தெரிவித்தார்.
- வெற்றிகரமான ரியாத் பிரகடனத்தை நடத்தியதற்காக சவூதி அரேபியாவுக்கு பிரதமர் நன்றி தெரிவித்தார். 2021-ல் ஜி-20 தலைமைப் பொறுப்பை ஏற்கவுள்ள இத்தாலியை வரவேற்பதாக அவர் தெரிவித்தார். ஜி-20 தலைமைப் பொறுப்பை, 2022-ல் இந்தோனேசியாவும், 2023-ல் இந்தியாவும், 2024-ல் பிரேசிலும் ஏற்பதென ஏற்கனவே முடிவு செய்யப்பட்டுள்ளது.
- உச்சி மாநாட்டின் முடிவுல், ஜி-20 தலைவர்கள் பிரகடனம் வெளியிடப்பட்டது. தற்போதைய சவால்களை முறியடிக்க ஒருங்கிணைந்த உலக நடவடிக்கை, ஒற்றுமை மற்றும் பன்னோக்கு ஒத்துழைப்பு தேவை என அதில் வலியுறுத்தப்பட்டுள்ளது. மக்களை அதிகாரப்படுத்துதல், புவிக்கோளத்தை பாதுகாத்தல், புதிய எல்லைகளை வடிவமைத்தல் மூலம் 21-ம் நூற்றாண்டின் வாய்ப்புகளை உணர்ந்துள்ளதாகவும் அதில் கூறப்பட்டுள்ளது.
நிதி அமைச்சகம்
இந்தியா மற்றும் மார்ஷல் தீவுகளுக்கு இடையேயான தகவல் பரிமாற்ற ஒப்பந்தம்
கடந்த 2016 மார்ச் 18-ல் இந்திய அரசு மற்றும் மார்ஷல் தீவுகளின் குடியரசு இடையே வரி பற்றிய தகவல் பரிமாற்ற ஒப்பந்தம் மார்ஷல் தீவுகளில் உள்ள மாஜூரோவில் கையெழுத்திடப்பட்டது. இந்த ஒப்பந்தம் கடந்த மாதம் 21 ஆம் தேதியன்று அரசிதழில் பிரசுரிக்கப்பட்டது.
இரு நாடுகளுக்கும் இடையேயான வரி சம்பந்தப்பட்ட இந்த ஒப்பந்தம் வங்கி மற்றும் உரிமையாளர் தகவல் உட்பட்ட தகவல்களை பரிமாற்ற உதவுகிறது. மேலும், வரி வெளிப்படைத் தன்மை பற்றிய சர்வதேச தர நிலைகளின் அடிப்படையில் அமைந்துள்ள இந்த ஒப்பந்தம் கோரிக்கையின் அடிப்படையில் தகவல்களை பரிமாறிக் கொள்வதற்கும், பகிர்ந்து கொள்வதற்கும் உதவுகிறது. ஒரு நாட்டின் பிரதிநிதி, மற்றொரு நாட்டில் வரி பற்றிய ஆய்வுகளை மேற்கொள்ளவும் இது உதவுகிறது.
இந்தியா மற்றும் மார்ஷல் தீவுகளுக்கு இடையே பரஸ்பர கூட்டுறவை இந்த ஒப்பந்தம் அதிகரிக்கிறது. மேலும், வரி சம்பந்தப்பட்ட பயனுள்ள கட்டமைப்பை வழங்குவதன் மூலம் வரி ஏய்ப்பு மற்றும் வரி தவிர்ப்பை கட்டுப்படுத்துகிறது.
மத்திய அமைச்சரவை தலைமைச் செயலகம்
தேசிய நெருக்கடி மேலாண்மை குழு  சிக்கிமில் நிலவும் சூழ்நிலையை ஆய்வு செய்தது
மத்திய அமைச்சரவை செயலாளர் திரு ராஜீவ் கௌபா தலைமையில் தேசிய நெருக்கடி மேலாண்மைக் குழு  இன்று  புதுதில்லியில் கூடி சிக்கிமில் நிலவும் நிலைமையை ஆய்வு செய்தது.
இந்த கூட்டத்தில் சிக்கிம் மாநில தலைமைச் செயலாளர் காணொலி காட்சி மூலம் கலந்து கொண்டார். மாநிலத்தில் வெள்ளத்தால் பாதிக்கப்பட்ட பெரும்பாலான பகுதிகளில் சாலை வசதி ஏற்படுத்தப்பட்டுள்ளதாக அவர் தெரிவித்தார். வானிலையில் ஏற்பட்ட முன்னேற்றத்தின் விளைவாக, மக்களை வெளியேற்றுவது மற்றும் விமானம் மூலம் மீட்புப் பணிகளை மேற்கொள்வது சாத்தியமாகியுள்ளது என்று அவர் மேலும் தெரிவித்தார். இன்று காலை 80 பேர் மீட்கப்பட்டதாகவும் அவர் கூறினார். 28 நிவாரண முகாம்கள் அமைக்கப்பட்டு, அவற்றில் 6,800-க்கும் மேற்பட்டோர் தங்க வைக்கப்பட்டுள்ளதாக அவர் தெரிவித்தார். பாதிக்கப்பட்ட பகுதிகளில் உணவுப் பொருட்கள், மருந்துகள், எல்பிஜி உள்ளிட்ட அனைத்து அத்தியாவசிய பொருட்களும் வழங்கப்பட்டு வருகின்றன என்று அவர் கூறினார்.
அக்டோபர் 11ம் தேதி முதல் 13ம் தேதி வரை வானிலை சாதகமாக இருக்கும் என்று இந்திய வானிலை ஆய்வு மைய தலைமை இயக்குநர் தெரிவித்தார். மீட்பு மற்றும் நிவாரண நடவடிக்கைகளுக்காக மாநிலத்தில் 6 குழுக்கள் நிறுத்தப்பட்டுள்ளதாக தேசியப் பேரிடர் மீட்புப்படையின் தலைமை இயக்குநர் கூறினார். சிலிகுரியில் தேசிய பேரிடர் மீட்புப் படையின் 3 ரிசர்வ் குழுக்கள் தயார் நிலையில் உள்ளன என்றும் அவர் தெரிவித்தார்.
நிலைமையை மத்திய அரசு உயர் மட்ட அளவில் 24 மணி நேரமும் கண்காணித்து வருவதாக உள்துறை செயலாளர் கூறினார். நிலைமையை மதிப்பிடுவதற்காக அமைச்சகங்களுக்கு இடையிலான ஒருங்கிணைப்புக் குழு  சிக்கிம் சென்றுள்ளது என்று அவர் தெரிவித்தார். சிக்கிம் அரசுக்கு தேவையான கூடுதல் மத்திய உதவிகள் வழங்கப்பட்டு வருகின்றன என்றும் அவர் குறிப்பிட்டார்.
மத்திய முகமைகள் மற்றும் சிக்கிம் அரசின் மீட்பு மற்றும் நிவாரண நடவடிக்கைகளை ஆய்வு செய்த அமைச்சரவை செயலாளர் திரு ராஜீவ் கௌபா, மக்களை விரைந்து வெளியேற்றி பாதுகாப்பான இடங்களுக்கு கொண்டு செல்வது முன்னுரிமையாக இருக்க வேண்டும் என்று வலியுறுத்தினார். மாநிலத்திற்கு தேவையான அனைத்து உதவிகளையும் மத்திய அரசு வழங்கும் என்று அமைச்சரவை செயலாளர் உறுதியளித்தார்.
இந்த கூட்டத்தில் மத்திய உள்துறை செயலாளர், சிக்கிம் மாநில தலைமைச் செயலாளர், சாலை போக்குவரத்து மற்றும் நெடுஞ்சாலைத்துறை செயலாளர், ராணுவ விவகாரங்களுக்கான செயலாளர், தேசிய பேரிடர் மேலாண்மை ஆணையம், உள்துறை அமைச்சகம் மற்றும் பாதுகாப்பு அமைச்சகத்தின் மூத்த அதிகாரிகள் கலந்து கொண்டனர்.
பொருளாதார விவகாரங்களுக்கான மத்திய அமைச்சரவைக் குழு
பாரதீப் துறைமுகத்தை மேம்படுத்த அமைச்சரவை ஒப்புதல்
பாரதீப் துறைமுகத்தில், மேற்கு கப்பல்துறை உள்பட உள்கட்டமைப்பு வசதிகளை பொதுத்துறை மற்றும் தனியார் பங்களிப்பின் கீழ் ஆழப்படுத்தவும், மேம்படுத்தவும் பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
ரூ.3,004.63 கோடி மதிப்பீட்டில் மிகப் பெரிய கப்பல்களை கையாளும் விதத்தில் இந்த ஆழப்படுத்துதல் மற்றும் மேம்பாட்டு நடவடிக்கைகள் மேற்கொள்ளப்படும்.
இத்திட்டத்தின் மூலம் பாரதீப் துறைமுகத்தில் போக்குவரத்து நெரிசல் குறைவதோடு, நிலக்கரி உள்ளிட்ட பொருட்களின் இறக்குமதி சிறப்பான முறையில் நடைபெறுவதோடு அதற்கான செலவும் குறையும்.
மேலும் பாரதீப் துறைமுகம் உள்ள பகுதியில் தொழில் பொருளாதாரம் மேம்படுவதோடு, வேலைவாய்ப்புகளும் அதிகரிக்கும். இந்திய அரசால் நிர்வகிக்கப்படும் பாரதீப் துறைமுக பொறுப்புக் கழகம் இந்தியாவின் முக்கிய துறைமுகங்களில் ஒன்றாகும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1684632
-----
(
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகள் மற்றும் மூத்த குடிமக்களுக்கு உதவி உபகரணங்கள் வழங்கும் திட்டம்
மாற்றுத் திறனாளிகள் மற்றும் மூத்த குடிமக்களுக்கு உதவி உபகரணங்கள் வழங்கும் திட்டத்தை உத்தரப்பிரதேசம் பதோகி மாவட்டத்தில் மத்திய சமூக நீதி மற்றும் அதிகாரமளித்தல் துறை அமைச்சர் டாக்டர் வீரேந்திர குமார் இன்று  காணொலிக் காட்சி மூலம் தொடங்கிவைத்தார்.
இந்த உதவிப் பொருட்கள் வழங்கும் முகாமை மாற்றுத்திறனாளிகள் மேம்பாட்டுத்துறை அலிம்கோ என்ற பொதுத்துறை நிறுவனத்துடன் இணைந்து நடத்தியது. மத்திய அரசின் மாற்றுத் திறனாளிகளுக்காக உதவிகள் மற்றும் உதவி உபகரணங்கள் வழங்கும் திட்டம் தேசிய முதியோர் திட்டத்தின் கீழ் மொத்தம் 2,818 மாற்றுத்திறனாளிகள் மற்றும் முதியோர்கள் அடையாளம் காணப்பட்டனர். இவர்களுக்கு 7,759 உதவிகள் மற்றம் உதவி உபகரணங்கள் வழங்கப்படுகின்றன.
இந்நிகழ்ச்சியில் பேசிய மத்திய அமைச்சர் வீரேந்திர குமார், சமூகத்தில் மாற்றுத்திறனாளிகள் ஒருங்கிணைந்த பகுதியினர் எனவும் பிரதமரின் வழிகாட்டுதலின் கீழ், சமூக நீதி மற்றும் அதிகாரமளித்தல் துறை அமைச்சகம் மாற்றுத்திறனாளிகளுக்கு தொடர்ந்து நலத்திட்ட உதவிகளை வழங்கி வருகிறது எனவும் கூறினார்.
கடந்த 2014-ஆம் ஆண்டு காக்லியர் கருவித் திட்டம் தொடங்கப்பட்டது என்றும் இதன் மூலம் 3,838 காது கேளாத குழந்தைகள் பயனடைந்துள்ளனர் என்றும் அவர் தெரிவித்தார். மாற்றுத்திறனாளிகள் 1,90,859 பேருக்கு பயிற்சி அளிக்க இதுவரை ரூ.202.09 கோடி செலவழிக்கப்பட்டுள்ளதாகவும் அவர் தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1782308
----
(Visitor Counter : 159
சுகாதாரம் மற்றும் குடும்ப நலத்துறை அமைச்சகம்
அடுத்த 3 நாட்களில் மாநிலங்களுக்குக் கூடுதலாக 96,490 கொவிட் தடுப்பூசிகள்
நாடு தழுவிய தடுப்பூசித் திட்டத்தின் ஒரு பகுதியாக அடுத்த மூன்று நாட்களில் கூடுதலாக 96,490 தடுப்பூசி டோஸ்களை மத்திய அரசு, மாநிலங்களுக்கும் யூனியன் பிரதேசங்களுக்கும் வழங்கவிருக்கிறது.
மத்திய அரசு இதுவரை, 26.68 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. இன்று காலை 8 மணி வரையிலான தரவுகளின் அடிப்படையில், மொத்தம் 25,27,66,396 டோஸ் தடுப்பூசி  பயன்படுத்தப்பட்டுள்ளன.
சுமார் 1.40 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
தாராளமயமாக்கப்பட்ட விலை நிர்ணயம் மற்றும் துரிதப்படுத்தப்பட்ட மூன்றாம் கட்ட கொவிட்-19 தடுப்பூசி உத்தி, மே 1 முதல் தொடங்கப்பட்டுள்ளது. இந்த உத்தியின் கீழ் ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்து, மாநில அரசுகளுக்கு இலவசமாக வழங்கிவருவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1726880
மத்திய அமைச்சரவை
தில்லி அலிப்பூரில், சிறு விவசாயிகள் விவசாய, வர்த்தக கூட்டமைப்பு, விவசாய விற்பனை நிலையம் அமைப்பதற்கு தில்லி பால் திட்டத்திற்கு சொந்தமான 1.61 ஏக்கர் நிலத்தை குத்தகை விடுவதற்கான திட்டத்திற்கு மத்திய அமைச்சரவை ஒப்புதல் அளித்துள்ளது
தில்லி அலிப்பூரில், சிறு விவசாயிகள் விவசாய, வர்த்தக கூட்டமைப்பு விவசாய விற்பனை நிலையம் அமைப்பதற்கு தில்லி பால் திட்டத்திற்கு சொந்தமான 91/15 எண் உள்ள 1.61 ஏக்கர் நிலத்தை குத்தகை விடுவதற்கான திட்டத்திற்கு பிரதமர் திரு நரேந்திர மோடி தலைமையிலான மத்திய அமைச்சரவைக் கூட்டத்தில் ஒப்புதல் அளிக்கப்பட்டது.
10.9.2014 முதல் 9.9.2044 வரையிலான 30 ஆண்டு காலத்திற்கான இந்த குத்தகைக்கு மாதம் ஒன்றுக்கு 100 ரூபாய் குத்தகை வாடகையாகவும் 10.9.2014 முதல் இது வருடம் ஒன்றுக்கு 10 சதவீதமாக உயர்த்தப்படும். ஒவ்வொரு வருடமும் ஜனவரி மாதம் 31ஆம் தேதிக்குள் வருடம் முழுவதுக்குமான குத்தகை வாடகையை முன்னதாகவே செலுத்த வேண்டியிருக்கும்.
தாக்கம்:
சிறு விவசாயிகள், விவசாய வர்த்தகக் கூட்டமைப்பால் அமைக்கப்படும் இந்த விவசாய விற்பனைக் கூடம் தில்லி மற்றும் தேசிய தலைநகர் மண்டலத்தில் உள்ள விவசாயிகள் மற்றும் நாடெங்கிலும் உள்ள வாடிக்கையாளர்கள் பயன்பெறும் வகையில் கூடுதல் சந்தை வழித்தடங்கள் மற்றும் பழங்கள் மற்றும் காய்கறிகளை மொத்தமாகவும், சில்லறையாகவும் நேரடியாக உற்பத்தி செய்ய உற்பத்தியாளர் சங்கங்களுக்கும் ஒரு வாய்ப்பினை வழங்கும்.
விவசாய விற்பனைக் கூடத்தின் சிறப்பியல்புகள் :
- பதிவு செய்யப்பட்ட வேளாண் உற்பத்தியாளர்கள்/ விளைப்பொருட்கள் சங்கங்கள் ஆகியவை மட்டுமே இந்த தளத்தில் தங்களது உற்பத்திப் பொருட்களை வழங்குவதற்கு அனுமதிக்கப்படுவார்கள்.
- முகவர்கள் மற்றும் இடைத்தரகர்கள் இல்லாமல் சில்லரை வியாபாரிகள், மொத்த வியாபாரிகள், தங்கும் விடுதிகள், உணவகங்கள், குடியிருப்போர் நலச் சங்கங்கள் மற்றும் சாதாரண வாடிக்கையாளர்கள் இந்த தளத்திலிருந்து பொருட்களை வாங்கலாம்.
- விவசாய விற்பனைக் கூடத்தில் செய்யப்படும் வரிவர்த்தனைகளுக்கு விற்பனையாளர்களிடமோ, வாங்குவோரிடமோ எந்தவிதக் கட்டணமும் வசூலிக்கப்படாது. எனினும், கிடங்குகள் மற்றும் குளிர்சாதன வசதியைப் பயன்படுத்துவதற்கு வேளாண் உற்பத்தியாளர்கள் சிறிய அளவிலான சேவைக் கட்டணத்தை செலுத்த வேண்டியிருக்கும்.
- தனி உரிமை கிளைகளை மாதிரியாகக் கொண்ட சில்லரை விற்பனையகங்களின் மூலமாக விவசாய விற்பனைக் கூடம் நேரடியாகவும் பொருட்களை விநியோகம் செய்யும். இதற்ககான ஆரம்பமாக, தில்லி பால் திட்டத்தில் தேர்ந்தெடுக்கப்பட்ட விற்பனையகங்களில் பிரதான விளைப்பொருட்களான உருளைக்கிழங்கு மற்றும் வெங்காயம் ஆகியவை விற்கப்படும். விவசாய விற்பனைக்கூடத்தின் அழைப்பு மையங்களின் மூலமாக வலைதள விற்பனைக்கும், நேரடி சந்தைக்கும் வழி வகை செய்யப்பட்டுள்ளது.
-----
(Visitor Counter : 90
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொரோனா பாதிப்பு 3.6 லட்சத்திற்கும் கீழ் குறைந்தது
இந்தியாவில் கொரோனா தொற்றுக்கு சிகிச்சை பெற்று வருவோரின் எண்ணிக்கை தொடர்ந்து குறைந்து வருகிறது, தற்போது 3.6 லட்சத்திற்கும் குறைவானோர்  பாதிப்புக்காக சிகிச்சை பெற்று வருகின்றனர்.
நோயினால் பாதிக்கப்படுவோரை விட குணமடைவோரின் எண்ணிக்கை அதிகரிப்பதுடன் உயிரிழப்புகள் குறைந்து வருவதே தற்போதைய பாதிப்பின் வீழ்ச்சிக்கு முக்கிய காரணியாகும். நாட்டின் மொத்த பாதிப்பில் வெறும் 3.66 சதவீதத்தினர் மட்டுமே தற்போது சிகிச்சை பெற்று வருகின்றனர். கடந்த 24 மணி நேரத்தில் 33,494 பேர் குணமடைந்துள்ளனர்.
தொடர்ந்து 15-வது நாளாக புதிதாக பாதிக்கப்பட்டுள்ளவர்களை விட குணமடைந்தவர்களின் எண்ணிக்கை அதிகரித்துள்ளது. நாட்டில் குணமடைந்தோரின் வீதம் 94.89-ஆக இன்று பதிவாகியுள்ளது. கடந்த 24 மணி நேரத்தில் 30,006 பேருக்கு புதிதாக தொற்று ஏற்பட்டிருப்பது கண்டுபிடிக்கப்பட்டுள்ளது.
இந்தியாவில் இதுவரை மொத்தம் 93,24,328 பேர் கொரோனா நோய் தொற்றிலிருந்து குணமடைந்துள்ளனர். குணமடைந்தோர் மற்றும் தற்போது சிகிச்சை பெற்று வருவோர் ஆகியோருக்கான இடைவெளி தொடர்ந்து அதிகரித்து, தற்போது 89,64,509-ஆக உள்ளது.
கடந்த 24 மணி நேரத்தில் 442 பேர் உயிரிழந்துள்ளனர். உயிரிழந்தோரின் எண்ணிக்கை கடந்த ஒரு வாரமாக 500-க்கும் குறைவாக பதிவாகி வருவது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1680186
------
(
குடியரசுத் துணைத் தலைவர் செயலகம்
இந்தியா நகர்ப்புற மறுமலர்ச்சியை நோக்கி சென்று கொண்டிருக்கிறது: குடியரசு துணைத் தலைவர்
இந்தியா நகர்ப்புற மறுமலர்ச்சியை நோக்கி சென்று கொண்டு இருப்பதாகவும், இது செயல்பாட்டில் உள்ளதாகவும் குடியரசு துணைத் தலைவர் திரு. எம். வெங்கைய நாயுடு தெரிவித்துள்ளார். மும்பையில் இன்று  தம்மை சந்தித்த அமெரிக்காவின் ஹூஸ்டன் மாநகர மேயர் திரு. சில்வஸ்டர் டர்னர் தலைமையிலான உயர்மட்ட வர்த்தக மற்றும் முதலீட்டு குழுவினர், கவுன்சிலர்கள், நகர திட்டமிடல் நிபுணர்கள், நகர்ப்புற வளர்ச்சித்துறை அதிகாரிகள் மற்றும் இந்திய-அமெரிக்க வர்த்தக சபையினருடன் அவர் கலந்துரையாடினார்.
அப்போது பேசிய குடியரசு துணைத் தலைவர், மத்திய அரசின் நவீன நகரங்கள், அம்ருத் இயக்கம், அனைவருக்கும் வீடு போன்ற திட்டங்கள் மூலம் சாமானிய மக்களுக்கு தேவையான வசதிகள் கட்டுபடியாகக்கூடிய விலையில் கிடைப்பதால், இவை நகர்ப்புற நிலைமையை மாற்றியமைத்து வருவதாகக் கூறினார். இத்திட்டங்களின் உண்மையான நோக்கம் நிறைவேறும் வகையில் அவற்றை செயல்படுத்தி, புதிய மற்றும் புத்தெழுச்சி பெற்ற இந்தியாவை உருவாக்குவதற்கான நல்ல தொடக்கம் ஏற்பட்டிருப்பதாகவும் அவர் குறிப்பிட்டார்.
பொருளாதார வளர்ச்சிக்கான முக்கிய எந்திரங்களாக மாநகரங்களையும், நகரங்களையும் மாற்றியமைப்பதுடன், வேகமாக வளர்ந்து வரும் நகர்ப்புறங்களில் வசிக்கும் மக்கள், கண்ணியமான முறையில் வாழ்வதை உறுதி செய்வதும், நகர்ப்புறங்களின் நிலைமையை மாற்றியமைப்பதும்தான் அரசின் முக்கியநோக்கம் என்றும் திரு வெங்கைய நாயுடு குறிப்பிட்டார்.
திட்ட உருவாக்கம் மற்றும் மதிப்பீடு செய்வதில், மாநில அரசுகள் மற்றும் உள்ளாட்சி அமைப்புகளுக்கு கூடுதல் அதிகாரம் அளித்ததன் மூலம் ஆளுகை முறையில் மாற்றங்கள் ஏற்பட்டிருப்பதையும் அமெரிக்க தூதுக்குழுவினரிடம் குடியரசு துணைத் தலைவர் எடுத்துரைத்தார்.
கூடுதல் விவரங்களுக்கு www.pib.nic.in என்ற இணையதளத்தை பார்க்கவும்.
பாதுகாப்பு அமைச்சகம்
விமானப்படை கொவிட் விமான உதவி மேலாண்மை பிரிவு  செயல்பாடுகள்
கொவிட் விமான உதவி மேலாண்மை பிரிவை, பாலம் விமானப்படை தளத்தில், இந்திய விமானப்படை கடந்த ஏப்ரல் 27ம் தேதி முதல் இயக்கி வருகிறது.
வெளிநாடுகளில் இருந்து வரும் கொவிட் நிவாரண பொருட்களை விநியோகிப்பதற்கு, திறம்பட ஒருங்கிணைந்து செயல்படுவதுதான் இந்தப் பிரிவின் முக்கியப்பணி.
இந்தப் பிரிவு 24 மணி நேரமும் செயல் படுகிறது. ஆட்கள், சாதனங்களை ஏற்றி இறக்குதல் மற்றும் சமதள ட்ரெய்லர் வாகனங்கள், சரக்குகளை தூக்கும் வாகனங்கள் போன்ற பணிகளை மேற்கொள்ள சம்பந்தப்பட்டவர்கள் ஒருங்கிணைக்கப்பட்டுள்ளனர்.
நாடு முழுவதும் பொருட்களை கொண்டுச் செல்ல, ஒரு சி-130 விமானம் மற்றும் இரண்டு ஏஎன்-32 போக்குவரத்து விமானம் ஆகியவை பாலம் விமானப்படை தளத்தில் கடந்த ஏப்ரல் 28ம் தேதி முதல் செயல்படுகிறது.
பல தரப்பினருடன் ஒருங்கிணைந்து செயல்பட, அவசரமாக பொருட்களை கொண்டு செல்வதற்கான ஒத்திகை கடந்த ஏப்ரல் 29ம் தேதி மேற்கொள்ளப்பட்டது.
தடையற்ற தகவல் தொடர்பு மற்றும் கால தாமதத்தை குறைக்க மத்திய சுகாதாரம் மற்றும் குடும்பநலத் துறை, கொவிட் செயலாளர், இந்துஸ்தான் லேடக்ஸ் நிறுவனம் மற்றும் இந்திய செஞ்சிலுவை சங்கம் போன்றவற்றுடன் தகவல் தொடர்பு இணைப்புகள் ஏற்படுத்தப்பட்டுள்ளன.
சுங்கத்துறை மற்றும் சேமிப்பு கிடங்கு தொடர்பான பிரச்னைகளை ஒழுங்குமுறைப்படுத்த தில்லி சர்வதேச விமானநிலைய நிறுவனம், ஏர் இந்தியா சாட்ஸ் மற்றும் விமானப்படை இயக்கம் தொடர்பு பிரிவு ஆகியவற்றுடன் கூட்டம் நடத்தப்பட்டது.
சிறப்பு சேவைகள் மற்றும் கட்டுரைகள்
கடற்கரையைத் தூய்மைப்படுத்த பொதுமக்கள் அதிக அளவில் பங்கேற்க வேண்டும்: மத்திய புவி அறிவியல் துறை அமைச்சர் திரு. கிரண் ரிஜிஜு
கடற்கரைகளைத் தூய்மைப்படுத்த பொதுமக்கள் அதிக அளவில் பங்கேற்க வேண்டும் என மத்திய புவி அறிவியல் துறை அமைச்சர் திரு. கிரண் ரிஜிஜு கேட்டுக்கொண்டார். உலகப் பெருங்கடல்கள் தினத்தை ஒட்டி சென்னை பெசன்ட் நகர் எலியட்ஸ் கடற்கரையை தூய்மைப்படுத்தும் நிகழ்வில் கலந்து கொண்ட போது அமைச்சர் இவ்வாறு தெரிவித்தார்.
நிகழ்ச்சியில் பேசிய அவர், இந்தியா 7,500 கி.மீ. க்கும் அதிகமான கடற்கரையைக் கொண்டுள்ளது எனவும், நாம் பெருங்கடல்கள் மற்றும் கடல்வாழ் உயிரினங்களுடன் நேரடி மற்றும் தீவிரத் தொடர்பை கொண்டுள்ளோம் எனவும் தெரிவித்தார். மேலும், சென்னை அழகிய கடற்கரையைக் கொண்டுள்ளது. நாம் கடற்கரையைப் பேணிகாக்கவும் கடல்வாழ் உயிரினங்களின் நீடித்த வாழ்விற்கும் மிக முக்கிய நடவடிக்கைகளை எடுக்க வேண்டிய கட்டாயத்தில் இருக்கின்றோம் என்றும் அவர் கூறினார். மேலும், இன்று கடற்கரைத் தூய்மைப்படுத்தும் நிகழ்வில் பல்வேறு முக்கிய நிறுவனங்கள் இணைந்துள்ளது மகிழ்ச்சியளிக்கிறது என்றும் தெரிவித்தார். இந்தியா கடற்கரைப் பாதுகாப்பில் உலக அளவில் முக்கியப் பங்கு வகித்து வருகிறது என்று கூறிய அமைச்சர், இந்தியாவை போன்றே ஆர்டிக் மற்றும் அண்டார்டிக் பெருங்கடல் பகுதியில் பல்வேறு சிக்கல்களை நார்வே சந்தித்து வருகிறது என்றும் பெருங்கடல்கள் பாதுகாப்பில் இந்தியாவும் நார்வேயும் இணைந்து செயல்பட ஆவலுடன் உள்ளது என்றும் அமைச்சர் கூறினார். கடற்கரைகளை சுத்தப்படுத்தும் இதுபோன்ற நிகழ்வுகளின் மூலம் நேர்மறையான மாற்றங்கள் ஏற்படுவதைக் காண முடிகிறது எனவும், கடற்கரையோரம் வாழும் மீனவர்கள், கடல்வாழ் உயிரினங்கள் மற்றும் சுற்றுச்சூழலுக்குப் பாதிப்பு இல்லாமல் நீடித்த வாழ்விற்கான இலக்கை நிர்ணயித்து செயல்பட வேண்டும் என்றும் கடற்கரைப் பாதுகாப்புக் குறித்து சென்னை மட்டுமல்லாமல், இந்தியாவின் அனைத்து கடற்கரை நகரங்களிலும் விழிப்புணர்வு ஏற்படுத்த வேண்டும் என்றும் தெரிவித்தார்.
இந்நிகழ்ச்சியில், மத்திய புவி அறிவியல் துறை செயலர் திரு. ரவிச்சந்திரன், தேசிய கடல்சார் தொழில்நுட்ப நிறுவன இயக்குநர் திரு. ராமதாஸ் உள்ளிட்டோர் பங்கேற்றனர்.
தேர்தல் ஆணையம்
மேகாலயாவின் ராணிகோர் சட்டப் பேரவை தொகுதி இடைத் தேர்தலுக்கான அறிவிப்பை இந்திய தேர்தல் ஆணையம் வெளியிட்டது
மேகாலயாவில் காலியாக உள்ள ராணிகோர் சட்டப் பேரவை தொகுதி இடைத் தேர்தல் அறிவிப்பினை இந்திய தேர்தல் ஆணையம் வெளியிட்டுள்ளது. இந்த தொகுதியில் வாக்குப்பதிவு 2018 ஆகஸ்ட் 23-ந் தேதி நடைபெறும். பதிவான வாக்குகள் 2018 ஆகஸ்ட் 27-ந் தேதி எண்ணப்படும்.
(Visitor Counter : 91
அறிவியல் மற்றும் தொழில்நுட்பத்துறை
ஸ்டார்ட்-அப் நிறுவனங்களுக்கு பல பரிமாண ஊக்கத்தை வழங்குவதற்காக புதுதில்லியில் உள்ள தேசிய ஆராய்ச்சி மேம்பாட்டுக் கழகத்தின்  தலைமையகத்தில் மத்திய அமைச்சர் டாக்டர் ஜிதேந்திர சிங் “இன்குபேஷன் சென்டரை” திறந்து வைத்தார்
மத்திய அறிவியல் & தொழில்நுட்பம் ; புவி அறிவியல் ; பிரதமர் அலுவலகம்; பணியாளர்கள், பொது மக்கள் குறை தீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங் புதுதில்லியில் உள்ள தேசிய ஆராய்ச்சி மேம்பாட்டுக் கழகத்தில்  ஸ்டார்ட்-அப் நிறுவனங்களுக்கு பலதரப்பட்ட வகையில் உதவுவதற்கு “இன்குபேஷன் சென்டரை” திறந்து வைத்தார்.
கடந்த ஆகஸ்ட் 15, 2015 அன்று செங்கோட்டை கொத்தளத்திலிருந்து பிரதமர் திரு நரேந்திர மோடியின் 'ஸ்டார்ட்அப் இந்தியா, ஸ்டாண்ட்-அப் இந்தியா' என்ற அறிவிப்புக்குப் பிறகு, என்ஆர்டிசி தேசிய அளவிலான ஒரே பொதுத்துறை நிறுவனமாகத் தன்னைத்தானே வடிவமைத்துக் கொண்டது என்பதை டாக்டர் ஜிதேந்திர சிங் மகிழ்ச்சியுடன் குறிப்பிட்டார். மேலும் பொது நிதியுதவி ஆராய்ச்சி நிறுவனங்களால்  உருவாக்கப்பட்ட ஆய்வக அளவிலான தொழில்நுட்பங்களை தொழில்துறைக்கு எடுத்துச் செல்வதற்காக அதன் சேவைகளையும் வழங்குகிறது என்றார்.
என்ஆர்டிசி தலைமையகம், சிஎஸ்ஐஆர்-என்ஏஎல் மற்றும் சிஎஸ்ஐஆர்-ஐஎம்எம்டி, தொழில்நுட்ப மேம்பாடு ஆகியவற்றில் உள்ள இன்குபேட்டர்கள் மூலம் ஸ்டார்ட்-அப் நிறுவனங்களுக்கு பல்வேறு வகையில் உதவ இன்குபேஷன் வசதியை வழங்குகிறது என்று டாக்டர் ஜிதேந்திர சிங் சுட்டிக்காட்டினார்.
டாக்டர் ஜிதேந்திர சிங், என்ஆர்டிசி குழுவை தேசிய அளவிலான வசதியை ஏற்படுத்த ஒரு ஒட்டுமொத்த அணுகுமுறையை எடுக்க வேண்டும் என்று வலியுறுத்தினார்.
இந்திய தொழில்நுட்பங்களுக்கான உலகச் சந்தையைக் கண்டறிய வேண்டும் என்றும், என்ஆர்டிசி தொழில்நுட்ப பரிமாற்ற சேவைகளை குறிப்பாக ஆப்பிரிக்கா மற்றும் ஆசிய நாடுகளுக்கு வழங்குவதை நோக்கமாகக் கொண்டிருக்க வேண்டும் என்றும் அவர் கூறினார்.
முன்னதாக என்ஆர்டிசியின் தலைவர் மற்றும் நிர்வாக இயக்குநர், கொமடோர்  அமித் ரஸ்தோகி மற்றும் அவரது குழுவினரும் டாக்டர் ஜிதேந்திர சிங்கை வரவேற்று, 1953 ஆம் ஆண்டு தொடங்கப்பட்டதில் இருந்து, புதுதில்லியில் உள்ள என்ஆர்டிசி தலைமையகத்திற்கு வருகை தந்த முதல் மத்திய அறிவியல் மற்றும் தொழில்நுட்ப அமைச்சர் என்பதைச் சுட்டிக்காட்டினர்.
பிரதமர் அலுவலகம்
பஹ்ரைன் பிரதமர் மேதகு இளவரசர் திரு கலிஃபா பின் சல்மான் அல் கலிஃபாவின் மறைவிற்கு பிரதமர் இரங்கல்
பிரதமர் திரு நரேந்திர மோடி, பஹ்ரைன் பிரதமர் மேதகு இளவரசர் திரு கலிஃபா பின் சல்மான் அல் கலிஃபாவின் மறைவிற்கு இரங்கல் தெரிவித்துள்ளார்.
“பஹ்ரைன் பிரதமர் மேதகு இளவரசர் திரு கலிஃபா பின் சல்மான் அல் கலிஃபாவின் மறைவிற்கு எனது ஆழ்ந்த இரங்கலைத் தெரிவித்துக் கொள்கிறேன். இந்தத் துயர நேரத்தில் பஹ்ரைன் அரச குடும்ப உறுப்பினர்கள் மற்றும் அந்நாட்டு மக்களுக்காக பிரார்த்தித்துக் கொள்கிறோம்”, என்று பிரதமர் குறிப்பிட்டுள்ளார்.
-----
(
எரிசக்தி அமைச்சகம்
$500 மில்லியன் மதிப்பிலான பத்திரங்களை பவர் ஃபைனான்ஸ் நிறுவனம் வெளியிட்டது
எரிசக்தி துறையில் இயங்கும் முன்னணி வங்கி சாரா நிதி நிறுவனமான பவர் ஃபைனான்ஸ் கார்ப்பரேஷன் லிமிடெட், 2031 மே 16 முதிர்வு தேதியாக நிர்ணயிக்கப்பட்ட அமெரிக்க டாலர் மதிப்பிலான பத்திரங்களை வெளியிட்டதன் மூலம் $500 மில்லியனை வெற்றிகரமாக திரட்டியுள்ளது.
இந்த வருடத்தில் இது வரையில் வெளியிடப்பட்ட பத்திரங்களில் நீண்ட முதிர்வு காலம் கொண்டது இதுவாகும்.
பவர் ஃபைனான்ஸ் நிறுவனத்தின் இரண்டாம் நிலை பத்திரங்களுக்குள் 3.35 சதவீதம் நிலையான கூப்பன்களை இப்பத்திரங்கள் கொண்டிருக்கும்.
5.1 மடங்கு அதிக சந்தாவோடு, சுமார் $2.55 பில்லியன் மதிப்பில் பணி புத்தகம் உள்ளது.
பத்திரங்களின் மூலம் திரட்டப்பட்ட நிதி, இந்திய ரிசர்வ் வங்கியின் வெளிப்புற வர்த்தக கடன் விதிமுறைகளுக்கு கட்டுப்பட்டு எரிசக்தி துறை நிறுவனங்களுக்கு கடன் வழங்குதல் உள்ளிட்டவற்றுக்கு உபயோகிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1694408(Visitor Counter : 120
பிரதமர் அலுவலகம்
தேசிய வாக்காளர் தினத்தையொட்டி மக்களுக்குப் பிரதமர் வாழ்த்து தெரிவித்துள்ளார்
தேசிய வாக்காளர் தினத்தையொட்டி பிரதமர் திரு நரேந்திர மோடி மக்களுக்கு இன்று வாழ்த்து தெரிவித்துள்ளார்.
“தேசிய வாக்காளர் தினத்தன்று வாழ்த்துக்கள். நமது வாக்காளர் சேர்ப்பு நடைமுறையைக் கூடுதல் வேகத்தோடும், அனைவரும் இணையும் வகையிலும், பல முயற்சிகளை மேற்கொள்வதற்காக இந்தியத் தேர்தல் ஆணையத்திற்கு நாம் நன்றி சொல்கிறோம். வாக்காளர் விழிப்புணர்வையும், வாக்களிப்பையும் அதிகரிப்பதற்குப் பணி செய்ய இந்த நாள் நமக்கு ஊக்கமளிக்கட்டும். இதுவே நமது ஜனநாயகத்தை வலுவாக்கும்” என்று பிரதமர் கூறியுள்ளார்.
|
|
@narendramodi
நமது வாக்காளர் சேர்ப்பு நடைமுறையை கூடுதல் வேகத்தோடும், அனைவரும் இணையும் வகையிலும், பல முயற்சிகளை மேற்கொள்வதற்காக இந்திய தேர்தல் ஆணையத்திற்கு நாம் நன்றி சொல்கிறோம்.
வாக்காளர் விழிப்புணர்வையும், வாக்களிப்பையும் அதிகரிப்பதற்கு பணி செய்ய இந்த நாள் நமக்கு ஊக்கமளிக்கட்டும், இதுவே நமது ஜனநாயகத்தை வலுவாக்கும்
பிரதமர் அலுவலகம்
முக்கிய துறைகளில் வளர்ச்சிப் பணிகளுக்காக நாகாலாந்து மக்களுக்கு பிரதமர் வாழ்த்து
இணைப்பு, கல்வி, சுற்றுலா மற்றும் எரிசக்தி போன்ற முக்கிய துறைகளை உள்ளடக்கிய வளர்ச்சிப் பணிகளுக்காக நாகாலாந்து மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
நாகாலாந்து முதல்வர் நெய்பியு ரியோவின் ட்வீட்டுக்கு பதிலளித்த பிரதமர் தனது ட்விட்டர் பதிவில் தெரிவித்திருப்பதாவது:
”இணைப்பு, கல்வி, சுற்றுலா மற்றும் எரிசக்தி போன்ற முக்கிய துறைகளை உள்ளடக்கிய வளர்ச்சிப் பணிகளுக்காக நாகாலாந்தின் எனது சகோதரிகள் மற்றும் சகோதரர்களுக்கு வாழ்த்துக்கள். தேசிய ஜனநாயக கூட்டணி அரசு, நாகாலாந்தின் ஆற்றல்மிக்க மக்களின் நம்பிக்கைகளை நிறைவேற்றுவதில் உறுதியாக உள்ளது”.